KOMMISSIONENS BESLUTNING

af 3. marts 2000

om ændring af beslutning 97/467/EF om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt

(meddelt under nummer K(2000) 526)

(EØS-relevant tekst)

(2000/212/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede dyr(1), senest ændret ved beslutning 98/603/EF(2), særlig artikel 2, stk. 1, og

ud fra følgende betragtninger:

(1) Ved Kommissionens beslutning 97/467/EF(3), senest ændret ved beslutning 1999/757/EF(4), blev der opstillet midlertidige lister over virksomheder, der producerer kød af kanin og opdrættet vildt.

(2) Rusland har sendt en liste over virksomheder, der producerer kød af kanin og opdrættet vildt, og for hvilke myndighederne garanterer, at de opfylder EF's regler.

(3) For Rusland kan der derfor opstilles en midlertidig liste over virksomheder, der producerer kød af kanin og opdrættet vildt.

(4) Under et EF-veterinærbesøg blev det konstateret, at strukturerne og organisationen for de myndigheder, der er ansvarlige for godkendelsen af virksomhederne, er tilstrækkelige, og at myndighederne råder over tilstrækkelige beføjelser til at kunne gennemføre EF's regler. Under et kontrolbesøg i den virksomhed, der er nævnt på listen, blev det konstateret, at dens hygiejnenormer er tilstrækkelige.

(5) Beslutning 97/467/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag I til beslutning 97/467/EF foretages følgende ændringer:

a) Efter punkt 6 indsættes følgende:

"7 = Países y establecimientos que cumplen todos los requisitos del apartado 1 del artículo 2 de la Decisión 95/408/CE del Consejo.

Lande og virksomheder, der opfylder alle betingelserne i artikel 2, stk. 1, i Rådets beslutning 95/408/EF.

Länder und Betriebe, die alle Anforderungen der Artikels 2 Absatz 1 der Entscheidung 95/408/EG des Rates erfüllen.

Χώρες και εγκαταστάσεις που πληρούν τις προϋποθέσεις του άρθρου 2 παράγραφος 1 της απόφασης 95/408/ΕΚ του Συμβουλίου.

Countries and establishments complying with all requirements of Article 2(1) of Council Decision 95/408/EC.

Pays et établissements remplissant l'ensemble des dispositions de l'article 2, paragraphe 1, de la décision 95/408/CE du Conseil.

Paesi e stabilimenti che ottemperano a tutte le disposizioni dell'articolo 2, paragrafo 1, della decisione 95/408/CE del Consiglio.

Landen en inrichtingen die voldoen aan al de voorwaarden van artikel 2, lid 1, van Beschikking 95/408/EG van de Raad.

Países e estabelecimentos que respeitam todas as exigências do n.o 1 do artigo 2.o da Decisão 95/408/CE do Conselho.

Neuvoston päätöksen 95/408/EY 2 artiklan 1 kohdan kaikki vaatimukset täyttävät maat ja laitokset.

Länder och anläggningar som uppfyller alla krav i artikel 2.1 i rådets beslut 95/408/EG."

b) Bilaget til nærværende beslutning indsættes.

Artikel 2

Denne beslutning anvendes fra den 20. februar 2000.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. marts 2000.

På Kommissionens vegne

David BYRNE

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 199 af 26.7.1997, s. 57.

(4) EFT L 300 af 23.11.1999, s. 25.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: Rusia/Land: Rusland/Land: Rußland/Χώρα: Ρωσία/Country: Russia/Pays: Russie/Paese: Russia/Land: Rusland/País: Rússia/Maa: Venäjä/Land: Ryssland

>TABELPOSITION>"